Yelena Kondratyuk

Yelena Kostantinovna Kondratyuk (; ) — ukraynalı siyasətçi, 9-cu çağırış Ukrayna Ali Radasının sədr müavini, “Batkivşina” partiyasından 6, 7, 8 və 9-cu çağırış parlament deputatı.Stefanchuk elected First Deputy Rada chairman of IX convocation , Interfax-Ukraine (29 avqust 2019) VRU-nun 8-ci çağırış Söz Azadlığı və İnformasiya Siyasəti Komitəsinin katibi, ATƏT-in Parlament Assambleyasında nümayəndə heyətinin üzvü, “Bərabər imkanlar” fraksiyalar arası deputatlar qrupunun həmsədri, "Radnik" PR agentliyinin keçmiş direktoru.
 Erkən həyatı və təhsili 
Yelena Kondratyuk Lvovda anadan olub. O, 1993-cü ildə İvan Franko adına Lvov Milli Universitetinin tarix fakultəsini bitirib. Tarix elmləri üzrə fəlsəfə doktorudur. O, Ukraynada ictimai hərəkatların tədqiqi ilə məşğul olub.

 Siyasi fəaliyyəti 
O, 2007-ci ildən Yuliya Timoşenko Blokundan parlamentin üzvüdür. 2012 və 2014-cü il seçkilərində o, yenidən Batkivşina partiyasından Radaya üzv seçilib. VRU Söz Azadlığı Komitəsinin üzvüdür.

2012-2014 —cü illərdə Avropa Şurası Parlament Assambleyasında Nümayəndə heyətinin müavini vəzifəsində çalışıb.

Yelena Kondratyuk 91 qanun layihəsinin müəllifidir. Bunlar VIII çağırış — 34 qanun layihəsi (onlardan 5-i qanun olub), VII çağırış — 28 (3-ü qanun olub), VI çağırış — 29 (13-ü qanun olub) qanun layihələri olub.

“Ukrayna dilinin dövlət dili kimi fəaliyyətinin təmin edilməsi haqqında” Ukrayna Qanununun həmmüəllifidir.

Ukrayna mahnıları üçün kvotalar haqqında 3822-1 saylı qanun layihəsinin fəal lobbiçisidir..

2011-ci ilin dekabrında “Bərabər imkanlar” Fraksiyalararası Deputatlar Assosiasiyasının təsisçilərindən biri olub.

2019-cu il parlament seçkilərində Batkivşina partiyasından deputatlığa namizəd olub.  Seçkilərin nəticələrinə görə, o, 9-cu çağırış Ali Radaya deputat seçilib.

2019-cu ilin avqustunda o, 9-cu çağırış Ukrayna Ali Radası sədrinin müavini seçilib.

13 noyabr 2020-ci ildən 29 noyabr 2020-ci ilə qədər Ukrayna Ali Radasının sədri vəzifəsində çalışıb.

Genişmiqyaslı işğal zamanı o, dəfələrlə xaricdə nümayəndəlik funksiyalarını yerinə yetirib, xüsusən də G20 Parlament Başçılarının 8-ci Sammitində Ukrayna nümayəndə heyətinə rəhbərlik edib.

 Mükafatları 
Ukrayna Daxili İşlər Nazirliyinin “Odlu silah” mükafatına (29 may 2014-cü il; “Qala 9”, No 100008, kalibr 9 mm) layiq görülüb.

Yelena Kondratyuk, Ukrayna dövlətinin dövlət quruculuğuna, müdafiə qabiliyyətinin möhkəmləndirilməsinə, sosial-iqtisadi, elmi-texniki, mədəni-maarif inkişafına, mühüm əmək nailiyyətlərinə, uzun illər vicdanlı iş və Ukraynanın müstəqilliyinin 30 illiyi münasibətilə verdiyi töhfələrinə görə III dərəcəli Şahzadə Olqa ordeni (23 avqust 2021-ci il) ilə mükafatlandırılıb.

 Ailəsi 
Yelena Kondratyukun atası, Kostantin Kondratyuk, İvan Franko adına Lvov Milli Universitetində tarix elmləri doktoru, professordur. Həyat yoldaşı, ICTV kanalının direktoru, EastOne investisiya konsaltinq şirkətinin idarə heyətinin üzvü Oleksandr Bohutskidir. Onların Yustina adlı qızları var.

 İstinadlar 

 Xarici keçidlər 
 Справочник «Кто есть кто в Украине», издательство «Кол. И. С.»
 Верховная рада Украины VI созыва

Kateqoriya:III dərəcəli "Knyaginya Olqa" ordeni ilə təltif edilənlər
Kateqoriya:Ukrayna Ali Radasının VI çağırış deputatları
Kateqoriya:Ukrayna Ali Radasının VII çağırış deputatları
Kateqoriya:Ukrayna Ali Radasının VIII çağırış deputatları
Kateqoriya:Ukrayna Ali Radasının IX çağırış deputatları
Kateqoriya:Batkivşina Partiyasının üzvləri
Kateqoriya:SSRİ tarixçiləri